CELEX: 32020D0788
Language: fi
Date: 2020-06-09 00:00:00
Title: Neuvoston päätös (EU) 2020/788, annettu 9 päivänä kesäkuuta 2020, Euroopan yhteisön ja Ukrainan tiede- ja teknologiayhteistyötä koskevan sopimuksen uusimisesta

17.6.2020   
               
               
                  FI
               
               
                  Euroopan unionin virallinen lehti
               
               
                  L 193/1
               
            
         NEUVOSTON PÄÄTÖS (EU) 2020/788,
         annettu 9 päivänä kesäkuuta 2020,
         Euroopan yhteisön ja Ukrainan tiede- ja teknologiayhteistyötä koskevan sopimuksen uusimisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 186 artiklan yhdessä sen 218 artiklan 6 kohdan toisen alakohdan a alakohdan v alakohdan kanssa,
         ottaa huomioon Euroopan komission ehdotuksen,
         ottaa huomioon Euroopan parlamentin hyväksynnän (1),
         sekä katsoo seuraavaa:
         
                     (1)
                  
                  
                     Neuvosto hyväksyi päätöksellä 2003/96/EY (2) Euroopan yhteisön ja Ukrainan tiede- ja teknologiayhteistyötä koskevan sopimuksen (3), jäljempänä ’sopimus’, tekemisen. Sopimus allekirjoitettiin Kööpenhaminassa 4 päivänä heinäkuuta 2002, ja se tuli voimaan 11 päivänä helmikuuta 2003.
                  
               
                     (2)
                  
                  
                     Sopimuksen 12 artiklan b alakohdassa määrättiin, että sopimus tehdään ensin 31 päivänä joulukuuta 2002 päättyväksi kaudeksi ja että se voidaan uusia osapuolten yhteisellä sopimuksella viiden vuoden jaksoiksi.
                  
               
                     (3)
                  
                  
                     Neuvoston päätösten 2003/737/EY (4), 2011/182/EU (5) ja (EU) 2015/344 (6) perusteella sopimus uusittiin kolmeksi uudeksi kullakin kerralla viiden vuoden jaksoksi, joka alkoi kahden viimeisimmän uusimisen osalta taannehtivasti 8 päivästä marraskuuta 2009 ja 8 päivästä marraskuuta 2014. Sopimuksen voimassaolo päättyi 7 päivänä marraskuuta 2019.
                  
               
                     (4)
                  
                  
                     Ukraina on tärkeä tiede-, teknologia- ja innovointialan toimija unionin naapurustossa. Molemmat osapuolet katsovat, että sopimuksen uusiminen olisi niiden yhteisen edun mukaista, koska se helpottaisi jatkossakin yhteistyötä tieteen ja teknologian yhteisillä painopistealoilla.
                  
               
                     (5)
                  
                  
                     Kumpikin osapuoli on vahvistanut aikomuksensa uusia sopimus uudeksi viiden vuoden jaksoksi. Uusitun sopimuksen sisällön tulisi olla identtinen sopimuksen sisällön kanssa. Sopimuksen jatkuvuuden turvaamiseksi uusimisen olisi tultava voimaan taannehtivasti 8 päivästä marraskuuta 2019.
                  
               
                     (6)
                  
                  
                     Sopimuksen uusiminen olisi sen vuoksi hyväksyttävä unionin puolesta,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään unionin puolesta Euroopan yhteisön ja Ukrainan tiede- ja teknologiayhteistyötä koskevan sopimuksen uusiminen uudeksi viiden vuoden jaksoksi.
            Sopimuksen uusiminen tulee voimaan taannehtivasti 8 päivästä marraskuuta 2019.
         
         
            2 artikla
            Valtuutetaan neuvoston puheenjohtaja nimeämään yksi tai useampi henkilö, jolla on oikeus ilmoittaa unionin puolesta ja sopimuksen 12 artiklan a alakohdan mukaisesti Ukrainalle, että unioni on saattanut päätökseen sopimuksen uusimiseen tarvittavat sisäiset menettelynsä.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 9 päivänä kesäkuuta 2020.
            
               
                  Neuvoston puolesta
               
               
                  Puheenjohtaja
               
               A. METELKO-ZGOMBIĆ
            
         
         
            (1)  Hyväksyntä annettu 13. toukokuuta 2020 (ei vielä julkaistu virallisessa lehdessä).
         
            (2)  Neuvoston päätös 2003/96/EY, tehty 6 päivänä helmikuuta 2003, Euroopan yhteisön ja Ukrainan tiede- ja teknologiayhteistyötä koskevan sopimuksen tekemisestä (EUVL L 36, 12.2.2003, s. 31).
         
            (3)  EUVL L 36, 12.2.2003, s. 32.
         
            (4)  Neuvoston päätös 2003/737/EY, tehty 22 päivänä syyskuuta 2003, Euroopan yhteisön ja Ukrainan välisen tiede- ja teknologiayhteistyötä koskevan sopimuksen uusimisesta tehtävästä sopimuksesta (EUVL L 267, 17.10.2003, s. 24).
         
            (5)  Neuvoston päätös 2011/182/EU, annettu 9 päivänä maaliskuuta 2011, Euroopan yhteisön ja Ukrainan tiede- ja teknologiayhteistyötä koskevan sopimuksen uusimisesta (EUVL L 79, 25.3.2011, s. 3).
         
            (6)  Neuvoston päätös (EU) 2015/344, annettu 17 päivänä helmikuuta 2015, Euroopan yhteisön ja Ukrainan tiede- ja teknologiayhteistyötä koskevan sopimuksen uusimisesta (EUVL L 60, 4.3.2015, s. 37).